Middelsstore (ca. 6 millimeter), slanke, matt brunlige kortvinger. Antennene er lange og knebøyde med et svært langt innerste ledd. Hodet er betydelig lengre enn bredt med små fasettøyne. Pronotum er betydelig lengre enn bredt, rundet, det er en markert, men ikke spesielt smal "hals" mellom hode og pronotum. Dekkvingene er jevnbrede, flygevingene velutviklede. Bakkroppen er kjegleformet, beina forholdsvis lange.